رەزامەندی لەسەر هێنانی کەلوپەلی تیشکدەری (نەوتی- پیشەسازی)

**زنجیرە:**
DENV06
موادی تیشکدەر: هەر مەوادێک کەوا زیاتر بێت لە ٧٠% بیکرل/کغم کە دەگاتە ئاستی چالاکی ناوکی (النشاط النووی).
**دەزگای بەرپرس:**
دەستەی پاراستن و چاككردنی ژینگە
**مافی وەدەستهێنان:**
١. کەرتی تایبەت.
٢. کەرتی گشتی.
**مەبەست:**
بۆ کەمکردنەوەی هاوردەکردنی ئەو کەلوپەلانەی کەوا رێژەی موادی تیشکدەری زۆرە.
**مەرجەکان:**
١. نوسراوێک بکرێت لەلایەن کۆمپانیاکە، یان لایەنی پەیوەندیدار تێدا خەسڵەتەکانی ماددەکە دیارکراوە.
٢. پشکنین ئەنجامدەدرێت لە کاتی گەیشتنی مەوادەکان بۆ فرۆکەخانەکان ئەگەر بە بەپێی ستاندەردی جیهانی بوو رەزامەندی دەدرێت بگاتە شوێنی مەبەست.
٣. رەزامەندی دەستەی کۆنترۆڵ سەرچاوەی تیشکدەر لە بغداد.
٤. رەزامەندی وەزارەتی سامانە سروشتیەکان و ناوخۆ ھەبێت.
٥. هێنانی نوسراو پێش هێنانی مەوادەکان، واتا نوسراوی رەزامەندی وەرگرتن لەسەر هێنانی مەوادی تیشکدەر.
**بەڵگەنامەکان:**
١. بەڵگەنامەکان تێدا خەسلەتەکانی ماددەکان دیاریکرابێت .
٢. رەزامەندی لایەنە پەیوەندیدارەکان (وەزارەتی ناوەخۆ و وەزارەتی سامانە سروشتیەکان و فرۆکەخانە).
**بریکاری و نوێنەریکردن:**
بەڵێ، دەکرێت لە رێگای بریکارەنامەوە بەدەست بھێندرێت.
**نرخی وەرگرتنی خزمەت:**
نیە.
**ماوەی پێویست:**
(٧) رۆژ پێویستە بۆ بەدەستهێنانی ئەم خزمەتە.
**هەنگاوەکان:**
١. بەشی تیشک لە دەستە.
٢. بەدواداچوون بۆ مامەلەکە (پشکنین).
٣. راپۆرتی رەزامەندی لە سەر مامەلەکە بەپێیی رێنمایی ژینگەیی مادەکانی (٣٦، ٣٥، ٣٤)
لەیاسای پاراستن و چاککردنی ژینگە ژمارە (٨) ی ساڵی ٢٠٠٨.
ماددەی سی وچوارەم :
نابێ هیچ کەسێک هەڵسێت بە دروستکردن یان عەمبارکردن یان ژێر زەوی خستن یان سوتاندن یان نقومکردن یان بەکارهێنان یان چارەسەرکردن یان خۆڵی رزگارکردن لە ماددە تیشکاوەرەکان یان هەر ماددەیەک یان پیسییەکی مەترسیداری شل یان رەق یان گازی، تەنیا بە پێی ئەو رێنماییانە نەبێت کە وەزارەت بە هەماهەنگی لەگەڵ لایەنە بەرپرسەکان دەریان دەکات.
ماددەی سی وپێنجەم:
ئەمانەی خوارەوە قەدەغەن:
یەکەم : هاوردنی خاشاکە مەترسیدارەکان کە زیان بە مرۆڤ و ژینگەی هەرێم دەگەیەنن.
دووەم : هاوردنی ماددە مەترسیدارەکان بۆ هەرێم تەنیا بە رەزامەندی وەزارەت دەبێت.
سێیەم : تێپەڕینی خاشاک و ماددە ترسناکەکان بەناو هەرێمدا تەنیا بە رەزامەندی وەزارەت دەبێت.
ماددەی سی وشەشەم :
نابێ ماددە ترسناکەکان بەرهەم بهێنرێت یان بگوازرێتەوە یان ئاڵوگۆڕی پێ بکرێ یان بهێنرێتە ناوەوە یان عەمبار بکرێ تەنیا دوای وەرگرتنی هەموو ئامادەکارییەکانی کە لە دەقی یاساو پێڕەو و رێنماییە بەرکارەکان هاتوون، بە جۆرێک ئەوە مسۆگەر بکرێت کە هیچ زیانێکی ژینگەیی لێ ناکەوێتەوە.
**ژوورەکان:**
خزمەتخواز سەردانی (٦) ژوور دەکات:
١. وەرگرتە.
٢. بەڕێوەبەری فەرمانگەی کاروباری هونەری.
٣. بەشی تیشک.
٤. بەڕێوەبەری فەرمانگەی کاروباری هونەری.
٥. سەرۆکی دەستە.
٦. دەرکردە.
**واژو:**
(٢) واژوو پێویستە:
١. واژووی بەڕێوەبەری فەرمانگەی کاروباری هونەری.
٢. واژووی سەرۆکی دەستە.
ئەم واژووانە بۆ پێدانی رەزامەندیە لە سەر هێنانی کەل و پەلەکان .
**ژمارەی سەردان:**
سەردانەکە بەپێیی مامەلەکە دەگۆرێت.
بۆنمونە دانانی تاوەری پەیوەندی پێویستە گرێبەستی پارچە زەوی و فۆرمە تایبەتیەکان پڕبکاتەوە و بیهێنێت لەگەڵ خۆی، ئەمەش پێویستە دوو تا سێ جار سەردان بکات بۆ ئەوەی مامەڵەکە تەواو بکات، هەروەها بۆ کارەکانی تریش پێویستە ٢-٣جار سەردان بکات.
**پێداویستی لە دامودەزگای تر:**
١. سەردانی وەزارەتی ناوخۆ لەبەر ئەوەی کەرەستەی (مواد) تیشکدەر ترسناکە دەتوانرێت بۆ کاری خراپ بەکاربهێندرێت .
٢. سەردانی وەزارەتی سامانە سروشتیەکان لەبەر ئەوەی کەرەستەکان (مواد) پەیوەستە بەوانەوە.
٣. فرۆکەخانە هێنان و وەرگرتنی موادەکان لەرێگای فرۆکەخانە دەبێت.
**زانیاری دەربارەی فۆرم و هاوپێچ:**
نیە.